จีนขยับลดค่าหยวนไม่กระทบค่าเงินบาท
จีนลดค่าเงินหยวนรับปีใหม่ นักวิเคราะห์ชี้เงินบาทยังมีเสถียรภาพ
5 ม.ค. 2559

จีนลดค่าเงินหยวนรับปีใหม่ นักวิเคราะห์ชี้เงินบาทยังมีเสถียรภาพ
นายอมรเทพ จาวะลา ผู้อำนวยอาวุโส สำนักวิจัย ธนาคารซีไอเอ็มบี ไทย เปิดเผยว่า ธนาคารกลางจีนลดอัตราอ้างอิงเงินหยวนไปอยู่ที่ 6.5032 หยวน/เหรียญสหรัฐ ไม่กระทบค่าเงินบาท เพราะไทยยังได้อานิสงส์ราคาน้ำมันต่ำ ทำให้เงินบาทมีเสถียรภาพ
ทั้งนี้ จีนน่าจะลดค่าเงินหยวนเพื่อประคองเศรษฐกิจมากกว่ากระตุ้นเศรษฐกิจ และสร้างการเรียนรู้ให้ตลาด โดยเงินหยวนอ่อนค่ามีผลโดยตรงต่ออาเซียน เพราะจีนเป็นคู่ค้ารายใหญ่ แต่ละประเทศต้องจัดการให้ค่าเงินอ่อนตาม เพื่อรักษาความสามารถแข่งขัน โดยมองเงินบาทสิ้นปีที่ 38 บาท/เหรียญสหรัฐ
สำหรับเงินบาทมีแนวโน้มผันผวนกว่าปีก่อน โดยต้องจับตาสหรัฐอาจขึ้นดอกเบี้ยไม่ต่อเนื่อง และสงครามค่าเงินรุนแรงขึ้น มีโอกาสที่เงินบาทอ่อนไปถึง 40 บาท
ด้านเงินบาทวานนี้ (4 ม.ค.) ปิดที่ 36.14-36.16 บาท/เหรียญสหรัฐ อ่อนค่าจาก 36.03 บาท/เหรียญสหรัฐ เมื่อเปิดตลาด